Sorana Cîrstea a obținut o victorie clară, chiar dacă, pe alocuri, a dat semne de lipsă de concentrare. Ea a câștigat cu un categoric 7-5, 6-0, într-o oră și 32 de minute, calificându-se în turul trei, unde o va întâlni pe câștigătoarea meciului dintre Ana Bogdan și o altă cehoaică, Marketa Vondrousova, numărul 6 mondial.
Anterior, tot joi, Irina Begu s-a calificat în turul secund, în timp ce Jaqueline Cristian a obținut și ea un loc în turul trei.
Cîrstea a câștigat un prim set la mijlocul căruia s-au înregistrat șase break-uri și pe care la închis cu un al șaptelea game câștigat tot împotriva serviciului.
În ciuda scorului de 6-0 din setul doi, jocul a fost echilibrat și a durat 40 de minute, Cîrstea fiind nevoită să salveze șase mingi de break ale adversarei sale de doar 17 ani.
Prezența în turul trei este echivalentă pentri Cîrstea cu un premiu de 30.435 euro și 65 de puncte, cu care avansează un loc în clasamentul mondial live, de pe 32 pe 31.
(sursa: Mediafax)